**СИСТЕМА ЗА ОЦЕНЯВАНЕ**

За процедура по провеждане на конкурс за длъжност Главна медицинска сестра в ЦСМП-Враца

Директорът на ЦСМП-Враца назначава със заповед комисия от трима членове. Комисията има за задача да разгледа, оцени и класира кандидатите подали заявления за участие.

Конкурсът се провежда на три етапа:

**Първи етап** – проверка за съответствие на подадените документи с изискванията на ЦСМП-Враца ще се извърши в закрито заседание на комисията, което следва да се проведе най-късно до десет дни от изтичане на крайния срок за подаване на документи. Информацията за допуснатите кандидати се обявява на сайта на електронната страница на ЦСМП-Враца.

 **Втори етап** – тест от 20 въпроса и практическа работна задача.

 За всеки въпрос от теста се определят максимално 5 точки или общо 100 точки за всички въпроси. Тестът се състои от затворени въпроси с посочване на 1 /един/ или повече от 1 /един/ верни отговора и отворени въпроси, на които кандидатът следва да даде отговор чрез описание или обяснение.

 При затворените въпроси оценяването е както следва:

 5 точки - посочени са всички верни отговори, 2,5 точки – посочени са половината или повече от половината верни отговори, 1 т. – посочени с по-малко от половината верни отговори, 0 т. – не е посочен верен отговор.

 При отворените въпроси оценяването е както следва:

 5 точки – кандидатът е отговорил пълно и изчерпателно на въпроса, 2,5 точки – кандидатът не отговорил в пълна степен на въпроса, 0 т.- кандидатът не е отговорил на въпроса или е отговорил неправилно.

 Оценките са както следва:

 От 100 т. до 90 т. – оценка 5;

 От 89 т. до 70 т. – оценка 4, 50;

 От 69 т. до 50 т. – оценка 4;

 От 49 т. до 30 т. – оценка 3, 50;

 От 29 т. до 20 т. – оценка 3;

 От 19 т до 10 т. – оценка 2, 50;

 От 9 т. до 5 т. – оценка 2;

 От 4 т. до 1 т. – оценка 1;

 Практическата задача се оценява по петобална система от всеки от членовете на комисията, като критериите за оценка са познаване на материята, изчерпателност на отговора, езикова култура и начин на изразяване.

До събеседване се допускат кандидати, получили оценка не по-ниска от 4.50 на практическата работна задача и не по-малко от оценка 4.50 на въпросите от теста.

 **Трети етап** – събеседване с кандидата. Критериите за преценка на кандидатите от събеседването са:

 - Аналитична компетентност;

 - Изграждане на умения;

 - Познаване на заинтересуваните страни;

 - Комуникативна компетентност;

 - Управленска компетентност.

 Комисията по провеждане на конкурса дава оценка от събеседването с кандидата по петобалната система. Всеки член на комисията оценява всеки един от посочените критерии с точки от 1 до 5, като 5 т. е най-високата оценка. Полученият общ брой точки на всеки един критерий се разделя на броя на критериите и така се получава средноаритметичната оценка на всеки член на комисия. Общият сбор от средноаритметичните оценки на всички членове на комисията следва да бъде не по-малко от 4.50, за да се счита, че кандидатът е издържал успешно събеседването.